Ghid de utilizare VAIO Seria SVE14A1

FAQ

#### Ce ar trebui să fac în cazul în care nu pot imprima un document?

- Asiguraţi-vă că setările imprimantei sunt configurate corect.
  Pentru informaţii despre setările imprimantei, consultaţi manualul primit împreună cu imprimanta.

- Asiguraţi-vă că imprimanta este pornită.
  Pentru mai multe informaţii, consultaţi manualul primit împreună cu imprimanta.

- Asiguraţi-vă că toate conexiunile dintre cablul de alimentare al imprimantei şi adaptorul CA şi dintre adaptorul CA şi priza CA sunt sigure.

- Asiguraţi-vă că este instalat driverul de imprimantă corespunzător.
  Când conectaţi o imprimantă nouă, mai întâi trebuie să configuraţi driverul de imprimantă. Pentru informaţii despre modul de configurare a driverului de imprimantă, consultaţi manualul primit împreună cu imprimanta sau vizitaţi site-ul Web al producătorului.

- Asiguraţi-vă că starea imprimantei este afişată ca online sau pregătită. Apoi, asiguraţi-vă că setările imprimantei sunt configurate corect, aşa cum se indică în manualul primit împreună cu imprimanta.

- Asiguraţi-vă că imprimanta este setată la Se stabileşte ca imprimantă implicită. Consultaţi Ajutor şi Asistenţă Windows pentru mai multe informaţii.

- Asiguraţi-vă că imprimanta este compatibilă cu sistemul de operare Windows instalat pe computerul dumneavoastră VAIO.

- Asiguraţi-vă că imprimanta este conectată la reţea (LAN).
  Dacă imprimanta este conectată direct la reţea (LAN), asiguraţi-vă că ruterul sau hubul este pornit.
  Dacă imprimanta este conectată la un server de imprimare, asiguraţi-vă că serverul de imprimare nu afişează un mesaj de eroare.

- Asiguraţi-vă că software-ul funcţionează corect.
  Este posibil ca software-ul să nu accepte formatul documentului. Într-un astfel de caz, documentul nu va fi imprimat în mod corespunzător. Contactaţi editorul aplicaţiei software sau producătorul imprimantei.

- Asiguraţi-vă că este selectat portul de imprimantă corect pentru imprimanta dumneavoastră.
  Pentru informaţii despre setările portului de imprimantă, consultaţi manualul primit împreună cu imprimanta sau contactaţi producătorul.