Ghid de utilizare VAIO Seria SVE14A1

Activitate

# Note cu privire la recuperare

Citiţi cu atenţie următoarele note înainte de a recupera computerul VAIO.

## Note importante cu privire la recuperare

- Recuperarea computerului VAIO va şterge toate datele de pe dispozitivul de stocare încorporat şi toate setările vor fi restaurate la valorile iniţiale din fabrică. Asiguraţi-vă că aţi efectuat o copie de siguranţă a datelor de valoare.

- Deconectaţi toate dispozitivele periferice de la computerul VAIO, exceptând cablul de alimentare, adaptorul CA şi dispozitivele necesare pentru recuperare înainte de a recupera computerul.

- Nu opriţi procesul de recuperare până când nu este finalizat.

- Dacă aţi uitat parola şi nu puteţi porni procesul de recuperare, contactaţi un centru de service/asistenţă Sony autorizat pentru a o reiniţializa. Se va percepe o taxă de reiniţializare.

## Note cu privire la software

- Recuperarea computerului VAIO poate restaura doar aplicaţiile software preinstalate. Aplicaţiile software care au fost instalate de către dumneavoastră sau datele pe care le-aţi creat după achiziţionare nu pot fi restaurate. În plus, nu puteţi restaura doar Windows.

- Anumite aplicaţii software preinstalate includ opţiuni care permit aplicaţiilor să se dezinstaleze sau să se instaleze singure. Totuşi, este posibil ca aplicaţiile software să nu funcţioneze în mod corespunzător pe computerul VAIO dacă sunt utilizate astfel de opţiuni.

- Instalarea de aplicaţii software pentru modificarea dimensiunii unei partiţii poate dezactiva recuperarea sau crearea suporturilor de recuperare.

Subiect asociat
Despre recuperare
Crearea suporturilor de recuperare
Recuperarea din zona de recuperare
Recuperarea de pe suporturile de recuperare